# ‘’ Η ΥΠΑΡΞΗ ΤΟΥ ΘΕΟΥ’’

**Α**νέκαθεν το ερώτημα της ύπαρξης του θεού απασχόλησε πολλούς λαούς και ο άνθρωπος από πολύ νωρίς άρχισε να αναζήτα ή ακόμη και να αμφισβητεί την αλήθεια. Πολλές πηγές έχουν αναφερθεί από τα κείμενα του Αριστοτέλη, ο οποίος πίστευε στην ύπαρξη θεικού στοιχείου, μιας συμπαντικής ενεργειακής δύναμης. Η φύση τίποτα δεν κάνει μάταια όλα γίνονται για κάποιο σκοπό. Ο Αριστοτέλης, ο πρώτος τελολογιστής φιλόσοφος που μίλησε για την λέξη ‘’τέλος’’ το θεώρησε ως την ολοκλήρωση που προσπαθεί να υλοποιήσει ο άνθρωπος σε όλη την διάρκεια της ζωής του. Ότι γεννιέται , φθείρεται ,υπάρχει ο αέναος κύκλος της ζωής και του θανάτου.

Την ύπαρξη του Θεού κανένας δεν μπορεί να την αποδείξει λογικά, όπως αποδεικνύονται οι φυσικές αλήθειες. Η παρουσία του Θεού είναι απολύτως υπερβατική, αθέατη στα μάτια μας, όμως έμμεσα διακρίνεται από τα προαναφερθέντα σχόλια. Ο Θεός μας εφοδιάζει με όλα τα κατάλληλα ‘’όπλα’’ όπως την λογική , την φρόνηση για να μπορέσουμε να ανταπεξέλθουμε στον σκοπό της δημιουργίας μας έχοντας πάντα ελεύθερη βούληση . Στο χέρι του ανθρώπου είναι αν θα ευδαιμονίσει ή το αντίθετο . Ο Θεός , δεν τιμωρεί! Αγαπά τα πλάσματα του και τα συμπονά . Έπειτα μην ξεχνάμε το γεγονός πως οι Αρχαίοι Έλληνες πίστευαν σε προηγούμενες και επόμενες ζωές. Αυτό συνέβαινε διότι το ανθρώπινο ον είναι πολύ δύσκολο να πλησιάσει το ‘’τέλος’’ του σε μία μόνο ζωή . Θέλει αγώνα , υπομονή και επιμονή .

Οι κυριότερες ενδείξεις ύπαρξης του Θεού είναι η τελολογική (τέλος= σκοπός) η τάξη , η σοφία, η σκοπιμότητα και η αγάπη με την οποία δημιουργήθηκε και λειτουργεί ο κόσμος μας οδηγεί στην ύπαρξη Θεού , η κοσμολογική απόδειξη μιας και ο κόσμος δεν είναι δυνατό να δημιουργήθηκε μόνος του. Η λογική λέει ότι δεν υπάρχει δημιούργημα χωρίς δημιουργό. Η ηθική απόδειξη είναι η απαίτηση της ανθρώπινης ύπαρξης για δικαιοσύνη. Είναι απαραίτητο λοιπόν , να υπάρχει Θεός ώστε να αποδώσει δικαιοσύνη στους ανθρώπους και τα έργα τους. Τέλος υπάρχει η ιστορική απόδειξη με την τάση του ανθρώπου να πιστεύει σε κάποιο Θεό που δεν είναι δυνατό να δημιουργήθηκε τυχαία, αλλά κάποιος την ‘’φύτεψε’’ μέσα μας , δηλαδή κάποιος Θεός.

